REGULAMENTUL DE PUNERE ÎN APLICARE (UE) 2021/977 AL COMISIEI

din 7 iunie 2021

de modificare a Regulamentului de punere în aplicare (UE) 2019/1844 pentru a aduce modificări administrative autorizației Uniunii pentru familia de produse biocide „BPF_Iodine_VET”

(Text cu relevanță pentru SEE)

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 44 alineatul (5) primul paragraf și articolul 50 alineatul (2),

întrucât:

(1) La 22 octombrie 2019, prin Regulamentul de punere în aplicare (UE) 2019/1844 al Comisiei (2) s-a acordat Applied Biocide GmbH o autorizație a Uniunii cu numărul de autorizație EU-0020540-0000 pentru punerea la dispoziție pe piață și utilizarea familiei de produse biocide „BPF_Iodine_VET”.

(2) La 10 aprilie 2020, societatea Applied Biocide GmbH a transmis o notificare Agenției Europene pentru Produse Chimice (denumită în continuare „agenția”), în conformitate cu articolul 11 alineatul (1) din Regulamentul de punere în aplicare (UE) nr. 354/2013 al Comisiei (3), în ceea ce privește o modificare administrativă a autorizației Uniunii pentru familia de produse biocide „BPF_Iodine_VET”, astfel cum este descrisă în titlul 1 secțiunile 1 și 2 din anexa la regulamentul respectiv.

(3) Societatea Applied Biocide GmbH a propus modificarea denumirilor producătorilor de produse biocide la primul nivel de informare, informații administrative, modificarea denumirilor unui produs la al treilea nivel de informare în meta-RCP 2 și a unui produs în meta-RCP 6 și adăugarea denumirilor comerciale pentru produsele individuale în meta RCP 2 și 5, în rezumatul caracteristicilor produsului pentru familia de produse biocide „BPF_Iodine_VET”, astfel cum figurează în anexa la Regulamentul de punere în aplicare (UE) 2019/1844. Notificarea a fost înregistrată în Registrul produselor biocide cu numărul de caz BC-VD058524-35.

(4) La 9 iunie 2020, agenția a prezentat Comisiei un aviz (4) cu privire la modificările propuse, în conformitate cu articolul 11 alineatul (3) din Regulamentul de punere în aplicare (UE) nr. 354/2013. Avizul concluzionează că modificările autorizației existente solicitate de titularul autorizației se încadrează la articolul 50 alineatul (3) litera (a) din Regulamentul (UE) nr. 528/2012 și că, după punerea în aplicare a modificărilor, condițiile prevăzute la articolul 19 din regulamentul respectiv sunt în continuare îndeplinite. La aceeași dată, agenția a transmis Comisiei rezumatul revizuit al caracteristicilor produsului biocid în toate limbile oficiale ale Uniunii, în conformitate cu articolul 11 alineatul (6) din Regulamentul de punere în aplicare (UE) nr. 354/2013.

(5) Comisia este de acord cu avizul agenției și consideră, prin urmare, că este oportun să se modifice autorizația Uniunii pentru familia de produse biocide „BPF_Iodine_VET”.

(6) Măsurile prevăzute în prezentul regulament sunt în conformitate cu avizul Comitetului permanent pentru produse biocide,

ADOPTĂ PREZENTUL REGULAMENT:

Articolul 1 Anexa la Regulamentul de punere în aplicare (UE) 2019/1844 se înlocuiește cu anexa la prezentul regulament.

Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 7 iunie 2021. Pentru Comisie Președintele Ursula VON DER LEYEN

(1) JO L 167, 27.6.2012, p. 1.

(2) Regulamentul de punere în aplicare (UE) 2019/1844 al Comisiei din 22 octombrie 2019 de acordare a unei autorizații a Uniunii pentru familia de produse biocide BPF_Iodine_VET (JO L 283, 5.11.2019, p. 1).

(3) Regulamentul de punere în aplicare (UE) nr. 354/2013 al Comisiei din 18 aprilie 2013 privind modificări ale produselor biocide autorizate în conformitate cu Regulamentul (UE) nr. 528/2012 al Parlamentului European și al Consiliului (JO L 109, 19.4.2013, p. 4).

(4) ECHA opinion of 9 June 2020 on the administrative change of the Union authorisation of the biocidal product family „BPF_Iodine_VET” (Avizul ECHA din 9 iunie 2020 privind modificarea administrativă a autorizației Uniunii pentru familia de produse biocide „BPF_Iodine_VET”), https://echa.europa.eu/documents/10162/22836226/opinion_for_ua-admin_changes_bc-vd058524-35_en.pdf/b95474e7-89d4-a601-8d02-b42d95cecde5